Tutkijat löysivät Kiinasta maailman vanhimmat todisteet varhaisista ihmisistä Afrikan ulkopuolella

Kiinasta löytyneet jopa 2,1 miljoonaa vuotta vanhat kivityökalut todistavat, että ihmisiä on ollut Aasiassa paljon aiemmin kuin on luultu. Mistään Afrikan ulkopuolelta ei ole löytynyt näin vanhoja jälkiä varhaisista ihmisistä.

Kiinasta on löytynyt yli 2,1 miljoonaa vuotta vanhoja, alkeellisia kivityökaluja. Ne on mahdollisesti valmistanut käteväihmisen (Homo habilis) kaltainen varhainen ihmislaji.

Mistään Afrikan ulkopuolelta ei aiemmin ole löytynyt näin vanhoja jälkiä varhaisista ihmisistä. Löytö osoittaa, että ihmisiä tai läheisiä sukulaisiamme on vaeltanut Kiinaan asti jo paljon aiemmin kuin on luultu.